Հայագիտական համազգային ընկերություն

Հայագիտական համազգային ընկերություն, Հայագիտական ուսմանց և հետազոտությունների համազգային ընկերություն, հիմնվել է 1955 թվականին՝ Բոստոնի (ԱՄՆ) մի խումբ հայ մտավորականների և Հարվարդի համալսարանի պրոֆեսորների նախաձեռնությամբ։ Կենտրոնը՝ Քեմբրիջ (ԱՄՆ)։

Նպատակն է ուսումնասիրել հայ ժողովրդի պատմությունն ու մշակույթը և դրանք ծանոթացնել միջազգային հասարակայնությանը։ ԱՄՆ-ի մի շարք համալսարաններում (Բոստոն, Նյու Յորք, Լոս Անջելես, Դետրոյտ, Ֆիլադելֆիա, Ֆրեզնո) օժանդակում է հայագիտական ամբիոններին ու դասընթացներին, պարբերաբար կազմակերպում հայ ժողովրդի պատմությանն ու մշակույթին նվիրված միջազգային գիտաժողովներ։ Ընկերությունը հայագիտական կարևոր աշխատությունները հրատարակում է անգլերեն և տարածում ԱՄՆ-ում, քաջալերում ամերիկյան և եվրոպական գիտնականների հայագիտական ուսումնասիրությունների հրատարակումը։

Հիմնել է «Հայկական ժառանգության հրատարակություն» («Armenian Heritage Press») տպարանը։ 1975 թվականից հրատարակում է «Ջոռնըլ օֆ Արմինիըն սթադիզ» («Journal of Armenian Studies») հայագիտական հանդեսը։

Հայագիտական ընկերություններ

Հայագիտություն